姜思睿

姜思睿（），字颛愚（耑愚），一字谓明，浙江宁波府慈谿縣人。明朝政治人物。

生平
思睿少孤，事母至孝。天啓四年（1624年）甲子科浙江乡试举人，五年（1625年）联捷乙丑科進士，授中书舍人，改湖广道御史《崇祯长编卷之四十三》：崇祯四年二月，左都御史闵洪学以台员乏差，请以试御史王之良、吴履中、孙徵兰、姜思睿、陈奇猷、王道纯、李宗著、王肇对八员照例考试实授，帝许之。。崇祯四年上陳天下五大弊《崇祯长编卷之四十四》：崇祯四年三月，湖广道御史姜思睿上言今天下有五大弊：竞小利而忘大害、名节省而实浮糜、搜剔愈清而头绪愈乱、惩毖愈甚而颓廃愈多、操之愈急而应之愈缓是也。，皆切中时病，其所言加派之害民心，毒怨得小患，巨与节省无法裁至驿递，递民失所，必将驱而为盗，后盗益起，略如思睿所言。四月管理屯马，六月巡按顺天。四年，帝分命内官往宣大、三边监视，思睿言祖法禁用宦官，不听。已，劾首辅周延儒奸邪，以家人周文为副将，弟素儒为锦衣，叔人瑞为中书，受賕行私诸不法状，请罢斥之。明年，给事魏呈潤、御史李日辅建言被谪。踰月，仝官王績燦疏荐刘宗周、惠世扬、李邦華、张凤翔，下法司擬问。思睿皆抗疏申救之，不听。五年七月，命巡按雲南，濒行自陈万里远辞，百虑交集，窃见当今事势，四方无一宁宇，百姓无一安生，而閣部以阿顺取容，诸司以委蛇自固，讲幄之体貌日亵，言路之纠驳不灵。抚按以案牍为事功，守令以催科为殿最，阃外之抚剿游移靡定，帷中之遥制牵掣不尝，缇骑接踵於道途，冠裳骈跡于狴犴，举朝拯焚救溺之精神，专用之摘抉细微，而以察吏诘戎，予夺大柄，仅付之于二三阉寺，实事不做，做事不实，嘉言不用，用言不嘉，厝火自安，不知变计。悠悠天下，安望有太平之日哉！疏上，旨切责之《崇祯长编卷之六十三》：崇祯五年九月丙申朔，湖广道御史姜思睿以廵滇辞阙，蒿目时艰，上言：今天下东兵驰突於关宁，西寇蹂躏於秦晋，山东之叛将孔棘，河南之矿贼公行，江西有剧盗之虞，滇黔有苗蛮之扰，泰邮结营以待行客，闽粤联舫以逞虔刘，是四方无一宁宇，大可虑也。西北之民死於兵，东南之民死於岁，淮扬之间死於水，吴会之地死於贼，为商者死於刼掠，为农者死於追呼，募之为兵死於敌，敺之为盗又死於法，是万民无一安生，大可虑也。且也阁部以阿顺取容，诸司以委蛇自固，讲幄之体貌日亵，言路之紏驳不灵，抚按以前件为事功，守令以催科为殿最，阃外之抚剿游移靡定，帷中之遥制牵掣不尝，缇骑接踵於道途，冠裳骈迹於犴狴，是百官无一实效，尤大可虑也。夫以四方之驿骚如此，万民之卒瘅如此，百官之虗旷如此，而举朝救焚拯溺，日不暇给之精神，专用之摘抉细微，一时察吏诘戎，朝上夕下之事，权柄仅出之二三阉寺。实事不做，做事不实；嘉言不用，用言不嘉。厝火自安，徙薪无计，此复安望有太平之日哉！臣奉命廵滇，往返万里，计道里之远，时日之久，无若臣者。即目前可忧如许，不知去後更当何如。瞻恋阙庭，中心如灼，用忘忌讳，极虑冐陈。帝命悉心尽职，绥靖遐方，不必泛陈塞责。。雲南时普酋怀异死妻范氏，遂结诸峒反，出扰临安、大理诸郡县，抚镇屡征不克。思睿至，自随数骑抵其峒，抚降之。滇两水，一昆明池，一澂江，皆广二三百里，泓口淤塞，山雨奔涨，久之淹没庐舍及田二百余萬亩。思睿亲行视，先募民修堤外子河，以防暴水。後挖河中积滩，以泄大流。筑洱淙、邢園、白塔等七坝，四月而工成。又以滇咽喉要地，多空隙，未城，新筑城八，其旧土者皆易以砖，民咸赖之。思睿为御史久，再劾辅臣周延儒、成基命，后温体仁私书发，复劾其欺误，与温体仁互相诋毁，夺俸。出视山西河东盐政，为安邑故都御史曹于汴修建讲学书院，公余亲莅书院讲授。雲南、山西两省俱肖像祀之，告假归里，未幾卒《慈溪县志》卷七·名臣。

 家族 
祖父姜国华，嘉靖三十五年进士，官陕西参议。户科给事中姜应麟侄。父姜應徵，舉人，有學行。

参考文献

S
Category:慈溪人
Category:明朝中书舍人
Category:明朝湖广道监察御史